Lars Nordberg

Lars Nordberg (født 23. april 1982 i Elverum) er en norsk håndballspiller og tidligere fotballspiller.

 Klubbkarriere 
Nordberg startet sin idrettskarriere i hjembyen Elverum, hvor han spilte håndball på juniornivå hos Elverum Håndball. I tenårene begynte han å spille fotball, hvor han ble målvakt for Elverum Fotball. Her markerte han seg såpass at han ble tilbudt prøvespill for Rosenborg Ballklub, før han skrev under kontrakt med Hamarkameratene i forkant av 2002-sesongen. Hos Ham-Kam fikk han fire kamper, hvorav én seriekamp i 1. divisjon borte mot Lørenskog den 20. oktober 2002 (0–3). Hans opphold i Ham-Kam var preget av skader, og i den påfølgende 2003-sesongen ble han lånt ut til Elverum og vendte aldri tilbake til Hamarklubben.HamKam.no – Spillerprofil, Lars Nordberg (arkivert hos archive.today) (Besøkt 7. februar 2015)

Etter å ha returnert til Elverum skiftet han fokus til håndballen, hvor han var med på å spille Elverum Håndball opp til Eliteserien i håndball for menn i 2004/2005-sesongen. Etter tolv sesonger for Elverum ble han ikke tilbudt ny kontrakt med klubben på våren 2013.Østlendingen.no – Lars Nordberg får ikke fornyet kontrakt (Av Wenche Norberg-Schulz. Publisert 17. april 2013, besøkt 7. februar 2015) Den 12. juli 2013 skrev Nordberg under på en kontrakt med Kolstad Håndball, hvor han ble gjenforent med sin tidligere medspiller Steffen Stegavik fra tiden i Elverum.Aftenposten.no – Kolstad signerte skuddmaskin (Av Yngvil Bjellaanes. Publisert 12. juli 2013, besøkt 7. februar 2015)

 Referanser 

 Eksterne lenker 

 Profil hos Kolstad-handball.no

Kategori:Norske håndballspillere
Kategori:Norske fotballspillere
Kategori:Fotballspillere for Elverum Fotball
Kategori:Fotballspillere for HamKam
Kategori:Håndballspillere for Elverum Håndball
Kategori:Håndballspillere for Kolstad IL
Kategori:Personer fra Elverum kommune
Kategori:Fødsler i 1982